JMART อวดกำไรไตรมาส 3 โตหรู 47 เท่าตัว สู่ระดับ 125 ลบ. รับผลงานบ.ลูกโตแแกร่ง
JMART อวดกำไรไตรมาส 3 โตหรู 47 เท่าตัว สู่ระดับ 125 ลบ. จากปีก่อนกำไร 2.62 ลบ. รับผลงานบ.ลูกโตแแกร่ง ขณะที่งวด 9 เดือน พลิกมีกำไร 380 ลบ. จากปีก่อนขาดทุน 140 ลบ.
13 พ.ย. 2562

บริษัท เจ มาร์ท จำกัด (มหาชน) หรือ JMART รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากธุรกิจในบริษัทย่อย และร่วมที่บริษัทได้ลงทุนมีผลประกอบการที่ปรับตัวดีขึ้นเมื่อเทียบกับช่วงเดียวกันของปีที่ผ่านมา ทั้งในธุรกิจจัดจำหน่ายมือถือ ธุรกิจสินเชื่อส่วนบุคคล และธุรกิจบริหารหนี้ด้อยคุณภาพ ซึ่งเป็นแกนนำหลักสำคัญที่ผลักดันในผลประกอบการโดยรวมของกลุ่มบริษัทยังคงเติบโตต่อเนื่องเมื่อเทียบกับปีที่ผ่านมา
ขณะที่ผลกการดำเนินงานรวมมีรายได้จากการให้บริการติดตามหนี้สินและบริการอื่นในไตรมาส 3/62 เพิ่มขึ้น 110.4 ล้านบาท หรือเพิ่มขึ้นในอัตรา 15.6% ขณะที่บริษัทมีค่าใช้จ่ายในการขายและบริหารประจำไตรมาส 3/62 เท่ากับ 575 ล้านบาท ลดลง 109.1 ล้านบาท หรือลดลง 15.9% เมื่อเปรียบเทียบกับช่วงเดียวกันของปีก่อนหน้า